is cs is is es es is is es is is is is is is is is is is is is is is is is is is is it is is is is is is is is is is is is es is is is is is is is de de hbs_lat pt is is hbs_lat is is is is is is is en is is it is is is en is is is it is lt sk is is is is is pl is it is pt cs it fi pt is it cs is is is
Ný gögn og túlkun eldri gagna – Söluferli
[ 07/09/2017 ] Var sala Landssímans besta einkavæðingin? Fréttir
[ 31/08/2017 ] Reynsla fyrri ára mun nýtast Fréttir
Ný gögn og túlkun eldri gagna
Hluta gagna sem lögð voru fram á fundi með þingnefnd var ekki að finna í nýlegri skýrslu RNA um sölu Búnaðarbankans
Fundargerð framkvæmdanefndar um einkavæðingu (einkavæðingarnefndar) frá því 28. ágúst 2002.
Skortur á nýjum gögnum var eitt af því sem einkenndi umræðuna eftir fund Ólafs Ólafssonar með stjórnskipunar- og eftirlitsnefnd Alþingis um miðjan maí sl. Það mátti heyra á einstaka nefndarmönnum og ekki síður á sumum fjölmiðlamönnum og álitsgjöfum að á fundinum hefðu engin gögn verið lögð fram sem varpað hefðu nýju ljósi á atburðarrásina sem átti sér stað í aðdraganda sölu íslenska ríkisins á hlut sínum í Búnaðarbankanum í janúar 2003. Sumir gengu svo langt að segja að fundurinn hefði í sjálfu sér verið tilgangslaus í ljósi þessa.
Það var þó ekki niðurstaða fundarins. Hafa verður í huga að hluti þeirra gagna sem lögð voru fram á fundinum var ekki að finna í nýlegri skýrslu rannsóknarnefndar Alþingis um sölu Búnaðarbankans. Þá ber sérstaklega að nefna tölvupóst frá fyrrum starfsmanni einkavæðingarnefndar þar sem staðfest er að aðkoma erlendrar fjármálastofnunar hafi ekki verið ein af lykilforsendum nefndarinnar. Það er mikilvægt atriði enda er því ítrekað haldið fram í skýrslu rannsóknarnefndar að svo hafi verið, þó sú kenning hafi nú þegar verið hrakin með gögnum. Nánar er fjallað um þetta mikilvæga atriði HÉR.
Það er ljóst að meginþorri þeirra gagna sem lögð hafa verið fram í málinu eru gömul í þeim skilningi, enda eru liðin 15 ár frá söluferlinu. Þá er þó mikilvægt að hafa það í huga hvernig gögn eru túlkuð. Dæmi um þetta er fundargerð einkavæðingarnefndar frá 28. ágúst 2002. Sem fyrr segir heldur rannsóknarnefnd Alþingis (sem skipuð er einum manni) því fram að aðkoma erlendra fjárfesta hafi verið lykilforsenda í söluferlinu. Fyrrnefnd fundargerð, ásamt fleiri gögnum, renna stoðum undir þá staðreynd að svo var ekki. Fulltrúi rannsóknarnefndarinnar kýs því að túlka 15 ára gögn með öðrum hætti án þess að rökstyðja það frekar. Þess vegna var mikilvægt fyrir Ólaf að funda með þingnefndinni, ekki bara til að leggja fram ný gögn heldur fara nánar yfir önnur gögn sem lögð hafa verið fram í málinu, útskýra eftir bestu getu tilefni þeirra, segja sína hlið málsins eftir því kostur var á og síðast en ekki síst til að svara í eigin persónu þeim spurningum sem brunnu á nefndarmönnum.
Það er eðlilegur og sjálfsagður hlutur í vestrænu réttarríki að fá tækifæri til að leggja fram gögn til að styðja við eða eftir tilvikum hrekja til baka túlkun þess aðila sem fer með rannsókn mála, í þessu tilviki eins manns rannsóknarnefndar. Rannsóknarnefndin var skipuð af stjórnskipunar- og eftirlitsnefnd Alþingis. Ólafi Ólafssyni varð fljótt ljóst að hann myndi ekki njóta sannmælis og sanngirni í störfum rannsóknarnefndarinnar og það lá því beinast við að funda með þingnefndinni af fyrrnefndum ástæðum. Þrátt fyrir yfirlýsingar stjórnmálamanna og einstakra álitsgjafa um tilgangsleysi fundarins telur Ólafur að það hafi einmitt verið fullt tilefni til að halda fundinn.
Þá er rétt að hafa í huga þegnar eiga rétt til góðrar stjórnsýslu samkvæmt 41. grein sáttmála Evrópusambandsins um grundvallarmannréttindi. En þar segir:
Sérhver maður á rétt á að fjallað sé um mál hans af óhlutdrægni, sanngirni og innan hæfilegs tíma hjá stofnunum, aðilum, skrifstofum og sérstofnunum Sambandsins.
Í þessum rétti er meðal annars fólgið:
að sérhver maður á rétt á að koma sjónarmiðum sínum á framfæri áður en gripið er til einhverrar þeirrar ráðstöfunar sem væri honum í óhag;
að sérhver maður á rétt til aðgangs að skjölum sem hann varða, að teknu tilliti til réttmætra ástæðna er varða trúnað, þagnarskyldu og viðskiptaleynd;
að stjórnsýslustofnanir verða að rökstyðja ákvarðanir sínar.
Það er mikilvægt að stjórnskipunar- og eftirlitsnefnd Alþingis efni þessar skyldur gagnvart þegnum landsins.
Um óskeikult minni og samhengi hluta
Jón Þór og lærdómurinn sem má draga
Ekkert kom út úr fyrri rannsóknum
Eftir að Hauck & Aufhäuser hvarf að fullu úr eigendahópi Eglu og þar með Kaupþings Búnaðarbanka sumarið 2005 kom fram gagnrýni sem gat af sér frekari rannsókn. Vilhjálmur Bjarnason, þá aðjúnkt við Háskóla Íslands og […]
Samantekt: Umfjöllun síðustu mánaða
Rannsóknarnefnd Alþingis (RNA), sem skipuð var samkvæmt ályktun Alþingis 2. júní 2016, skilaði skýrslu um söluna á 45,8% hlut ríkisins í Búnaðarbankanum í lok mars síðastliðins. Niðurstaða nefndarinnar var meðal annars að þýski bankinn Hauck […]
Banki með 220 ára sögu — myndband
Þýski einkabankinn Hauck & Aufhäuser (borið fram „hákk únt áfhæser“) og forverar hans hafa staðið af sér stríð, byltingar, heimskreppur og heimsstyrjaldir. Hann varð til árið 1998 við samruna tveggja banka. Annar á rætur sínar […]
Fylgdu Söluferli á facebook
Staðið var við alla samninga vegna sölu Búnaðarbankans 05/09/2018
Hagsmunir settir í samhengi 11/07/2018
Og hvað svo? 08/03/2018
Samantekt: Umfjöllun síðustu mánaða 09/10/2017
Samruni banka lá í loftinu vorið 2003 27/09/2017
Um óskeikult minni og samhengi hluta
Rýr lærdómur af skýrslu RNA
Kaupendur vildu erlenda aðkomu
Upphaf og ferill viðræðna um sölu kjölfestuhlutar í bönkunum
Allur réttur áskilinn © 2016 | soluferli.is